ಜೂನ್ ೧೨, ೨೦೦೭ರಂದು ಈ ಜಾಲತಾಣದ ಭಾಷಾ ಆವೃತ್ತಿಯು ಹೊರಬಿದ್ದ ಸಂದರ್ಭದಲ್ಲಿ. ಫ್ಲಿಕರ್ ವಿವಾದದ ಛಾಯೆಯನ್ನು ಹೊಂದಿರಬಹುದಾದಂತಹ ಛಾಯಾಚಿತ್ರಗಳನ್ನು ಶೋಧಿಸಿ ಹೊರಹಾಕುವ ಸಲುವಾಗಿ ಬಳಕೆದಾರರ-ಕಡೆಯ ರೇಟಿಂಗ್ (ಅರ್ಹತಾಮಾಪನ) ವ್ಯವಸ್ಥೆಯನ್ನು ಅಳವಡಿಸಿತು. ಜೊತೆಜೊತೆಗೇ ಯಾಹೂ ಉಪತಾಣಗಳಲ್ಲಿ ದಾಖಲಾದ ಖಾತೆಗಳನ್ನು ಹೊಂದಿದ್ದ ಜರ್ಮನಿ, ಸಿಂಗಪುರ, ಹಾಂಗ್ ಕಾಂಗ್ ಮತ್ತು ಕೊರಿಯಾದ ಬಳಕೆದಾರರು "ಮಧ್ಯಮ" ಅಥವಾ "ನಿರ್ಬಂಧಿತ" ಎಂದು ಮೂರು-ಭಾಗಗಳ ಅಳತೆಪಟ್ಟಿಯಲ್ಲಿ ಮಾಪನಗೊಂಡ/ನಿರ್ಧರಿತವಾದ ಚಿತ್ರಗಳನ್ನು ನೋಡುವುದಕ್ಕೆ ತಡೆಯೊಡ್ಡಲಾಯಿತು. ಅನೇಕ ಫ್ಲಿಕರ್ ಬಳಕೆದಾರರು, ವಿಶೇಷತಃ ಜರ್ಮನಿಯಲ್ಲಿ, ಈ ಹೊಸ ನಿರ್ಬಂಧಗಳ ವಿರುದ್ಧ ಪ್ರತಿಭಟಿಸಿದರು; ಫ್ಲಿಕರ್ ಮತ್ತು ಯಾಹೂಗಳು ಅನಗತ್ಯ ದೋಷವಿಮರ್ಶನಾಧಿಕಾರವನ್ನು ತೋರುತ್ತಿದ್ದಾರೆಂಬುದು ಅವರ ಅಭಿಪ್ರಾಯವಾಗಿತ್ತು. 
ಫ್ಲಿಕರ್ ಆಡಳಿತವರ್ಗವು ಕಾನೂನಿನ ವಿವರಗಳಿಗೆ ಹೋಗಬಯಸದೆ, ಈ ಕಠಿಣವಾದ ಶೋಧನಾಕ್ರಿಯೆಗೆ ಜರ್ಮನಿಯ ಅಸಾಮಾನ್ಯವಾದ ವಯಸ್ಸು-ದೃಢಪಡಿಸಿಕೊಳ್ಳುವ ಕಟ್ಟಳೆಗಳೇ ಕಾರಣಗಳೆಂದು ಹೇಳಿಕೆ ನೀಡಿತು. ಈ ವಿಷಯವು ಜರ್ಮನಿಯ ರಾಷ್ಟ್ರೀಯ ಮಾಧ್ಯಮಗಳಲ್ಲಿ ಸ್ವಲ್ಪ ಗಮನ ಸೆಳೆಯಿತು, ಪ್ರಮುಖವಾಗಿ ಆನ್ ಲೈನ್ ಪ್ರಕಾಶನಗಳಲ್ಲಿ. ಮೊದಲ ವರದಿಗಳು ಫ್ಲಿಕರ್ ನ ನಿರ್ಣಯವು, ಅನಾಕರ್ಷಕವಾದರೂ ವಿವೇಕಯುತವಾದುದು ಮತ್ತು ಮೊಕದ್ದಮೆಯಾಗದಂತೆ ತೆಗೆದುಕೊಂಡ ಮುನ್ನೆಚ್ಚರಿಕೆ ಎಂಬುದನ್ನು ಸೂಚಿಸಿದವಾದರೂ, ನಂತರದ ವರದಿಗಳು ಫ್ಲಿಕರ್ ನ ಕೃತ್ಯವು ಅನಗತ್ಯವಾದ ಮಟ್ಟಕ್ಕೆ ಕಟ್ಟುನಿಟ್ಟಾಗಿತ್ತು ಎಂದು ಸಾರಿದವು.

ಜೂನ್ ೨೦, ೨೦೦೭ರಂದು, ಫ್ಲಿಕರ್ ಜರ್ಮನಿಯ ಬಳಕೆದಾರರಿಗೆ "ಮಧ್ಯಮ" ಚಿತ್ರಗಳನ್ನು ನೋಡಲು (ಆದರೆ "ನಿರ್ಬಂಧಿತ" ಚಿತ್ರಗಳನ್ನಲ್ಲ) ತನ್ನ ಪ್ರವೇಶ ನೀಡುವುದರ ಮೂಲಕ ತನ್ನ ಪ್ರತಿಕ್ರಿಯೆ ತೋರಿಸಿತು, ಮತ್ತು ಉತ್ತಮಗೊಂಡ ವಯಸ್ಸು-ದೃಢೀಕರಣ ಪ್ರಕ್ರಿಯೆಗಳನ್ನು ಒಳಗೊಂಡ ಒಂದು ಪರಿಹಾರವನ್ನು ಮುಂದಿನ ದಿನಗಳಲ್ಲಿ ನೀಡುವ ಸೂಚನೆಗಳನ್ನು ನೀಡಿತು.

ಜೂನ್ ೧, ೨೦೦೯ರಂದು, ೧೯೮೯ರ ಟಿಯಾನನ್ಮೆನ್ ಚೌಕದ ಪ್ರತಿಭಟನೆಗಳ ೨೦ನೆಯ ವಾರ್ಷಿಕೋತ್ಸವಕ್ಕೆ ಮುಂಚೆಯೇ ಫ್ಲಿಕರ್ ಅನ್ನು ಚೀನಾದಲ್ಲಿ ತಡೆಹಿಡಿಯಲಾಯಿತು.

ಸಂಸ್ಥೆ
ಯಾಹೂ! ಫೋಟೋಸ್
ಆರ್ಗನೈಝ್ರ್
ದೋಷವಿಮರ್ಶನ ಅಧಿಕಾರ